ปวดเต้านมค่ะลองจับดูแล้วมันเป็นก้อนๆถึงบริเวณรอบๆหัวนมเลยค่ะลองจับดูแล้ว แล้วก็มีผื่นขึ้นแถวรอบๆหัวนมค่ะเจ็บแบบแสบๆ แม่บอกว่าจะเป็นซีสกังวลมากค่ะอายุแค่13ปีเอง แล้วเป็นข้างเดียวด้วยนะคะแระจำเดือนยังไม่มา
สวัสดีค่ะ การวินิจฉัยที่เป็นไปได้ กรณีมีก้อนที่เต้านม มีอาการเจ็บร่วมด้วย-ถุงน้ำหรือซีสต์ มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้นคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-ก้อนเนื้องอกธรรมดา มีหลายชนิด แต่มักไม่ได้ทำให้มีอาการเจ็บหรือปวด-มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากจนกดเบียดเส้นประสาทโดยรอบ-เกิดจากเซลล์ไขมันในเต้านมตาย โดยมักเกิดหลังเต้านมถูกกระแทกอย่างแรง ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทนแนะนำพบแพทย์เพื่อตรวจร่างกายบริเวณเต้านมอย่างละเอียดอีกครั้งค่ะ หากแพทย์คลำได้ก้อนชัดเจนและไม่แน่ใจในการวินิจฉัย อาจส่งอัลตราซาวน์ที่เต้านมดูเพิ่มเติมค่ะการดูแลตัวเองเบื้องต้น ไม่ไปจับหรือคลำก้อนบ่อยๆ ไม่แกะเกาผื่นบริเวณหัวนม ไม่เอายาอะไรไปทาเอง เพื่อป้องกันการอักเสบหรือติดเชื้อ